b'\n_START_ARTICLE_\nO Pustu in zakletem gradu\n_START_PARAGRAPH_\nO Pustu in zakletem gradu je slovenska ljudska pravljica\n_START_SECTION_\nUvod\n_START_PARAGRAPH_\nO Pustu in zakletem gradu je slovenska ljudska pravljica, ki je v za\xc4\x8detku tega stoletja pripotovala do slovenskega pravlji\xc4\x8darja Antona Dremlja - Resnika. On si jo je \xc5\xbee kot otrok zapomnil in jo s seboj nosil prav do konca \xc5\xbeivljenja. Pripovedoval jo je svojim in drugim otrokom ter tudi odraslim. Naneslo pa je da jo je povedal tudi folkloristu Milku Mati\xc4\x8detovemu, ki jo je v za\xc4\x8detku 50. let zapisal, leta 1959 pa \xc5\xa1e posnel._NEWLINE_Ljudska pravljica je obi\xc4\x8dajno povedana v nare\xc4\x8dju in tako je bila tudi pravljica o Pustu. Vendar pa jo je Anja \xc5\xa0tefan z velikim spo\xc5\xa1tovanjem do izvirnika prelila v knji\xc5\xbeni jezik, saj je \xc5\xbeelela, da bi bila bolj berljiva._NEWLINE_Besedilo je gladko berljivo, ohranja pa iskrivost govorjenega jezika in daje slutiti \xc5\xbeivo ljudsko pravljico. So\xc4\x8dnost besedila poudarjajo ilustracije Marjana Man\xc4\x8dka.\n_START_SECTION_\nVsebina\n_START_PARAGRAPH_\nTa pravljica govori o vojaku iz rismkega \xc4\x8dasa z imenom Pust, ki je prejemal \xc4\x8darobne predmete od ljudi, ki jim je pomagal v stiski. Nekega ve\xc4\x8dera, ko je iskal preno\xc4\x8di\xc5\xa1\xc4\x8de, je na\xc5\xa1el za\xc4\x8daran grad, ki so ga ljudje vedno zapustili v \xc4\x8dasu mraka, saj so se bali vragov, ki pono\xc4\x8di tam stra\xc5\xa1ijo. Kljub opozorilom, neustra\xc5\xa1ljiv upokojen vojak ostane na gradu, kjer z ukano vse vrage spravi iz gradu. Na tisti dan so se na gradu vsako leto veselili in pustovali. In tako \xc5\xa1e dandanes svet pustuje in se veseli.'